Birinci Fransa Respublikası
Birinci Fransa Respublikası (fr. Première République) — Fransa tarixinin 1792-ci ildən 1804-cü ilə qədər əhatə edən dövrü. Respublika 21 sentyabr 1792-ci ildə Böyük Fransa inqilabı zamanı elan olunur və həmin gün XVI Lüdovik formal olaraq taxtdan uzaqlaşdırılır. Birinci Fransa Respublikası dövrü rəsmi olaraq 1804-cü ildə Napoleon Bonapartın özünü imperator elan etməsi və Birinci imperiyanın yaranması ilə başa çatır.